**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Szent István Egyetem   
Jogi és Beszerzési Főosztály, Jogi Osztály  
  
ügyvivő szakértő (jogász) junior/pályakezdő**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó, illetve a vezetői megbízással járó lényeges feladatok:**

Az Egyetem jogi feladatainak ellátásában történő közreműködés, elsősorban polgári jogi és gazdasági jogi területen. Szerződések, szerződésmódosítások, együttműködési megállapodások, egyéb okiratok, iratminták szerkesztése, véleményezése. Hivatalos levelezések előkészítése, részvétel peres és nem peres eljárások előkészítésében, jogi megfelelés (compliance) ellenőrzése, javaslattétel, jogszabályfigyelés, egyedi ügyekben jogi támogatás, tanácsadás nyújtása. Elsősorban 1-3 év jogi tapasztalattal rendelkező, vagy pályakezdő jogászok jelentkezését várjuk, akiknek célja a jogi szakvizsgára történő felkészülés, melyhez kitűnő alapot ad és tapasztalatot nyújt az intézmény igen sokrétű és változatos jogi tevékenységében való tevékeny és felelősségteljes közreműködés. A munkakör folyamatos betöltése során a pozíciót elnyerő személy jogtanácsos irányítása alatt elmélyült gyakorlati ismereteket és biztos alapokon nyugvó tudást fog szerezni számos jogterületen, kiemelten a polgári jog, a gazdasági jog és a munkajog területén.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem, jogász végzettség,
* Egy világnyelvből legalább középfokú "C" típusú nyelvvizsga,
* Számítógépes irodai alkalmazások felhasználói szintű ismerete,
* Cselekvőképesség; büntetlen előélet,
* Magyar állampolgárság, vagy külön jogszabály szerint szabad mozgás és tartózkodás jogával rendelkező, illetve bevándorolt vagy letelepedett személy.

**Elvárt kompetenciák:**

* A jogi pálya iránti elhivatottság, nyitottság az új ismeretek befogadására,
* Nagy munkabírás, jó problémamegoldó képesség,

**A pályázat részeként benyújtandó iratok, igazolások:**

* Fényképes szakmai önéletrajz,
* Motivációs és bemutatkozó levél a bérigény megjelölésével,
* Iskolai végzettséget, szakképzettséget, nyelvvizsgát igazoló okiratok másolata,
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata. A büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el,
* Nyilatkozat arról, hogy a pályázat elbírálásában résztvevők a pályázati anyagba betekinthetnek, és a pályázati anyagban foglalt személyes adatoknak a pályázati eljárással összefüggésben szükséges kezeléséhez hozzájárul.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2018. október 22.

A pályázati kiírással kapcsolatosan további információt Kéri Andrea személyügyi referens nyújt, a 0628/522-000 (mellék: 1021) -os telefonszámon.

**A pályázatok benyújtásának módja:**

Elektronikus úton Kéri Andrea személyügyi referens részére a human@szie.hu E-mail címen keresztül

**A pályázat elbírálásának módja, rendje:**

A Szent István Egyetem Foglalkoztatási Követelményrendszere szerint.

**A pályázat elbírálásának határideje:** 2018. október 31.

**A pályázati kiírás további közzétételének helye, ideje:**

* SZIE és NKI honlapja - 2018. szeptember 22.
* SZIE hirdetőtábla - 2018. szeptember 22.
* Profession - 2018. szeptember 22.

**A munkáltatóval kapcsolatos egyéb lényeges információ:**

Munkáltató a pályázatok előzetes áttekintését követően dönthet akként, hogy a pályázót személyes megjelenésre nem hívja meg, illetve a pályázati eljárást eredménytelennek nyilvánítja. A munkáltató fenntartja a jogot a pályázati kiírás visszavonására. Az e-mail tárgyában kérjük megjelölni a betölteni kívánt munkakört és a SZIE-K/2913-1/2018. iktatószámot!

**A munkáltatóval kapcsolatban további információt a www.szie.hu honlapon szerezhet.**